
VILNIAUS LOPŠELIO - DARŽELIO „VĖTRUNGĖ” INFORMAVIMO 
VAIKO LANKYMO/NELANKYMO  
VIDAUS TVARKOS APRAŠAS

I SKYRIUS
BENDROSIOS NUOSTATOS

1. Vilniaus lopšelio-darželio „Vėtrungė“ (toliau Darželio) informavimo apie vaiko lankymą/nelankymą tvarkos aprašas (toliau Aprašas) parengtas vadovaujantis Vilniaus miesto savivaldybės Tarybos sprendimu „Dėl Tarybos 2019-12-04 sprendimo Nr. 1-305 „Dėl mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo  programas,  nustatymo  tvarkos  aprašo tvirtinimo ir vienos  dienos  vaiko  maitinimo  normos  nustatymo“ (2019 m. gruodžio 4 d. Nr. 1-305, 2021 m. gruodžio 15 d. Nr. 1-1247) ir vaikų priėmimo į Vilniaus miesto švietimo įstaigų ikimokyklinio ir priešmokyklinio ugdymo grupes organizavimo tvarkos aprašo patvirtinimo (2021 m. gruodžio 15 d. Nr. 1-1269). 
2. Aprašas nustato vaiko neatvykimo į įstaigą dėl ligos ar kitų priežasčių pateisinamo būdus, pateisinimą patvirtinančius dokumentus ir jų pateikimo tvarką, ugdymo dienų lankomumo kontrolės būdus ir kontrolę vykdančius asmenis. 

II SKYRIUS
INFORMAVIMO DĖL VAIKO LANKYMO/NELANKYMO TVARKA

3. Už vaiko išlaikymą įstaigoje tėvai (globėjai) moka Vilniaus miesto savivaldybės tarybos nustatyto dydžio mokestį, kurį sudaro: vaiko dienos maitinimo normos mokestis ir mokestis ikimokyklinio ir priešmokyklinio amžiaus vaiko ugdymo reikmėms tenkinti ir darbuotojų darbo apmokėjimui, kai vaikas lanko įstaigą ilgiau kaip 4 valandas. 
4. Praleistos dienos laikomos pateisintomis: 
4.1. ligos, apie ligą informavus pirmą nelankymo dieną ugdymo įstaigą įstaigos nustatyta tvarka ir pateisinus dėl ligos nelankytas dienas per 3 darbo dienas nuo pirmos atvykimo po ligos dienos, tėvams (globėjams) raštu pateisinus praleistas dienas pagal nustatytą formą (1 Priedas); 
4.2. tėvų (globėjų) darbo pagal kintantį darbo grafiką, dirbant nuotoliniu būdu, pateikus iš darbovietės pažymą bei darbo grafikus, kuriuose būtų nurodytas ne darbo dienų skaičius, o užsiimančių individualia veikla - verslo liudijimą ar individualios veiklos pažymą grupės mokytojui, administracijai iki kiekvieno mėnesio paskutinės dienos; 
4.3. kasmetinių ar nemokamų tėvų (globėjų) atostogų metu, pateikus grupės mokytojui, administracijai dokumentą iš darbovietės; 
4.4. jeigu tėvai (globėjai) augina 2 ir daugiau vaikų iki 12 metų ar vieną neįgalų vaiką iki 18 metų, jiems suteikiamos Lietuvos Respublikos darbo kodekso 138 straipsnyje numatytos papildomos poilsio dienos per mėnesį, apie šias poilsio dienas iš anksto informavus grupės mokytoją, administraciją; 
4.5. mokinių atostogų (jeigu ikimokyklinio ir (ar) priešmokyklinio ugdymo įstaigą lankantis vaikas turi brolių ar seserų, kurie mokosi bendrojo ugdymo mokykloje), tėvams (globėjams) pateikus laisvos formos prašymą grupės mokytojui, administracijai; 
4.6. priešmokyklinio ugdymo grupių vaikų atostogų metu tėvams (globėjams) pateikus laisvos formos prašymą grupės mokytojui, administracijai; 
4.7. vasaros metu (birželio-rugpjūčio mėn.) tėvams (globėjams) informavus žodžiu arba pateikus laisvos formos prašymą grupės auklėtojai, t.a. jeigu vaikas nelanko darželį daugiau nei 10 darbo dienų; 
4.8. prastovų tėvų (globėjų) darbovietėje atveju, pateikus tai patvirtinančius dokumentus grupės mokytojui, administracijai; 
4.9. įstaigos uždarymo remontui, avariniams darbams, kilus epidemijai ir dėl kitų force majeure atvejų; 
4.10. dėl nelaimių šeimoje (artimųjų mirtis ir pan.) ne ilgiau kaip 3 dienas, tėvams (globėjams) pateikus laisvos formos prašymą grupės mokytojui, administracijai; 
4.11. dėl kitų priežasčių, informavus pirmą nelankymo dieną įstaigą įstaigos nustatyta tvarka ir tėvams (globėjams) per 3 darbo dienas nuo pirmos atvykimo po nelankymo dienos pateikus prašymą įstaigos nustatyta tvarka (1 Priedas).
5. Praleistų ugdymo dienų pateisinimai dėl vaiko ligos ar kitų priežasčių, pateikiami per 3 darbo dienas nuo pirmos atvykimo į įstaigą dienos. 
6. Jeigu vaikas (dėl ligos ar kitų priežasčių) neatvyksta į įstaigą mėnesio pabaigoje ir neatvykimo priežastis tęsis bent vieną kito mėnesio dieną, tėvai (globėjai) iki einamo mėnesio paskutinės dienos turi pateisinti nelankytas dienas. 

III SKYRIUS
LANKOMUMO REGISTRACIJA IR KONTROLĖ

7. Informaciją, apie vaiko pavėlavimą ar neatvykimą dėl ligos ar kitų priežasčių, privaloma pateikti grupės, kurią lanko vaikas, mokytojui tą pačią dieną iki 9.00 val. Tėvai (globėjai) mokytojui pranešdami apie pavėlavimą ar neatvykimą nurodo vaiko vardą ir pavardę. 
8. Nepavykstant susisiekti su grupės mokytoju, tėvai (globėjai) praneša Darželio administracijai: telefonu (8 5) 261 9160 arba el. paštu: rastine@vetrunge.vilnius.lm.lt, kuri nedelsiant informuoja ikimokyklinio ar priešmokyklinio ugdymo mokytojus apie gautus pranešimus iš tėvų (globėjų) dėl vėlavimų ar neatvykimų. Pranešant Darželio administracijai apie vaiko vėlavimą ar neatvykimą, tėvai (globėjai) nurodo vaiko vardą ir pavardę bei lankomą grupę. 
9. Vaiko nelankymą Tėvai gali pateisinti svetainėje svietimas.vilnius.lt, įkeliant nelankymo priežastį ir patvirtinančius dokumentus.
9. Vaikui susirgus tuo metu, kai jis jau nelankė įstaigos dėl kitų priežasčių, privaloma informuoti grupės mokytoją apie ligos pradžią. 
10. Vadovaujantis Bendruoju asmens duomenų apsaugos reglamentu, tėvai (globėjai) neturi pranešti diagnozės (kokia liga vaikas serga), tačiau siekiant stabdyti užkrečiamų ligų plitimą gali informuoti Darželio darbuotojus, kad laiku būtų imtasi tinkamų ligų prevencijos priemonių. 
11. Jeigu vaikas dėl ligos ar kitų priežasčių nelanko įstaigos daugiau nei 10 dienų, įstaigos Vaiko gerovės komisija, įvertinusi aplinkybes ir poreikį, turi teisę paprašyti tėvų (globėjų) pateikti papildomą informaciją apie nelankymo priežastis. 
12. Tėvams (globėjams) nepateikus prašymo ir/ar reikiamų dokumentų, pateisinančių praleistas dienas dėl vaiko ligos ar kitų priežasčių, nelankytos dienos laikomos nepateisintomis. 
13. Vaiko gerovės komisija, informaciją apie vaikus, nelankiusius įstaigos daugiau nei 30 darbo dienų per pastarąsias 90 kalendorinių dienų be pateisinamos priežasties, turi teisę pateikti Valstybės Vaiko teisių apsaugos ir įvaikinimo tarnybai, prieš 10 darbo dienų apie tai raštu įspėjusi tėvus.

IV SKYRIUS
ATSAKINGI ASMENYS IR JŲ FUNKCIJOS
14. Tėvai (globėjai): 
14.1. užtikrina vaiko punktualų ir reguliarų įstaigos lankymą; 
14.2. informuoja grupės mokytoją, administraciją apie vaiko vėlavimą, neatvykimą į įstaigą dėl ligos ar kitų priežasčių, iš anksto arba tą pačią dieną iki 9.00 val.; 
14.3. laiku pateikia dokumentus, pateisinančius praleistas ugdymo dienas, grupės mokytojui arba administracijai el. paštu: rastine@vetrunge.vilnius.lm.lt, telefonu: (8 5) 261 9160 arba per el. dienyną „Mūsų darželis“ ir atsako už pateikiamų dokumentų teisingumą/tikrumą; 
15. Pedagogai: 
15.1. paskutinę mėnesio darbo dieną užpildo vaikų lankomumo žiniaraštį pažymėdami praleistas ir pateisintas ugdymo dienas sutartiniais ženklais: liga (L), slenkantis darbo grafikas, nuotolinis darbas, tėvų prastovų darbe (S), kasmetinės, vasaros, moksleivių atostogos (A), mamadienis/ tėvadienis (M), nepateisinta diena (N), remonto, avarinių darbų, kilus epidemijai, kitų force majore atvejai (E), vaikas dar neatvyko (D), vaikas išvyko (I), kitos priežastys (K); 
15.5. informuoja vaiko gerovės komisijos pirmininką, jei vaikas serga daugiau nei 10 darbo dienų, tėvams (globėjams) nepateikus naujos informacijos apie vaiko nelankymo priežastis, dalyvauja vaiko gerovės komisijos posėdžiuose, svarstant ugdytinių lankomumo problemas. 
16. Administracija: 
16.1.  Vaikų lankomumo žiniaraščių pildymo kontrolę vykdo sekretorė. 
IV SKYRIUS
BAIGIAMOSIOS NUOSTATOS

17. Tvarkos aprašas gali būti keičiamas ir papildomas, atsižvelgiant į Vilniaus miesto savivaldybės Tarybos sprendimus ir įstaigos bendruomenės sprendimus. 
18. Aprašas skelbiamas darželio internetinėje svetainėje: www.ldvetrunge.lt.  









Vilniaus lopšelio-darželio „Vėtrungė“	Vaiko lankymo/nelankymo 
informavimo tvarkos aprašo
1 priedas
	
_________________________________________
(vieno iš tėvų (globėjų) vardas, pavardė)

________________________________________________
(gyvenamoji vieta, tel. numeris, el. paštas)



Vilniaus lopšelio-darželio „Vėtrungė“
Direktoriui




PRAŠYMAS DĖL PRALEISTŲ DIENŲ PATEISINIMO

20____–____–____
(data)
Vilnius

	Prašau pateisinti mano sūnaus/dukros (pabraukti)	
	,
(vaiko vardas, pavardė)
lankančio(-iai) Vilniaus lopšelio darželio „Vėtrungė“ 	 grupę,
									(grupės pavadinimas)
nelankytas dienas nuo 202___-____-____iki 202___-____-____ 
				    (data)			     (data)			
dėl 	
(įrašyti priežastį: dėl ligos, dėl mokinių atostogų, dėl kitų priežasčių, nelaimių šeimoje)
	
	
	Patvirtinu, kad mano pateikta informacija dėl praleistų dienų yra teisinga.

			
(parašas)			   (vieno iš tėvų (globėjų) vardas, pavardė)



